黃岩城牆

黃岩城牆爲舊黃岩縣城城牆 ， 位於今中國浙江省台州市黃巖區 ， 已不存 。 黃岩爲唐高宗上元二年 （ 675 ） 置縣 ， 名永寧 ， 屬台州 ， 武后天授元年 （ 690 ） 以黃岩山爲名改爲黃岩 ， 沿用至今 。 黃岩城牆始築於唐上元年間 ， 後廢 ， 至宋元時均無城池 。 元順帝至正二十七年 （ 明吳元年 ， 1367 ） 永嘉侯朱亮祖重築城牆 ， 週三裏 ， 至明洪武三十年 （ 1397 ） 城石又被拆除以築海門衛城 ， 居民立柵爲藩 （ 俗稱木城 ） 。 嘉靖三十一年 （ 1552 ） 因倭寇入侵再度築城 ， 次年竣工 ， 清順治 、 雍正 、 乾隆 、 咸豐 、 光緒時重修 。 城牆北臨永寧江 （ 又名澄江 ） ， 西臨西江 ， 東 、 南分別臨東官河和南官河 ， 周長七里 （ 約3360米 ） ， 原高二丈 （ 約 6.4 米 ） ， 清順治十五年 （ 1568 ） 又增高四尺 （ 至此高約 7.68 米 ） ， 厚三丈 （ 約 9.6 米 ） ， 設陸門五座 ， 水門四座 ， 五座陸門分別爲東門鎮海門 、 西門液金門 、 南門迎薰門 、 北門拱辰門和東南門應秀門 ， 四座水門分別爲東水門東陡門 （ 後名登瀛門 ） 、 西水門車浦陡門 、 東南水門南陡門和東北水門東浦陡門 。 護城河爲清順治十五年 （ 1658 ） 所鑿 ， 後多次疏浚 。 民國二十八年 （ 1939 ） 爲便於戰時居民疏散而拆除 。 原城內主要建築有縣署 （ 已不存 ， 其址今仍爲黃巖區政府 ） 、 學宮 （ 黃岩縣學文廟 ， 今學前巷2號 ， 浙江省文物保護單位 ） 、 城隍廟 （ 已不存 ） 和慶善寺 （ 現存慶善寺塔 ， 今尚司路2號黃巖區總工會院內 ， 台州市文物保護單位 ） （ 圖 ） 等 。